કુદરતી અને ઇકો-ફ્રેન્ડ્લી ફ્લોરિંગનો પર્યાય એટલે ટેરાકોટા. આ ટાઇલ્સ ઇકો-ફ્રેન્ડ્લી હોવાની સાથે ટકાઉ પણ છે. માટીને શેકીને બનાવેલી આ ટેરાકોટા ટાઇલ્સ લાઇટ હની, ડાર્ક રેડ તેમ જ બ્રાઉનના નૅચરલ શેડ્સમાં જોવા મળે છે. આ ટાઇલ્સની ખાસ વાત એ છે કે એ જેમ જૂની થાય એમ વધારે સારી દેખાય છે તેમ જ મેઇન્ટેઇન કરવામાં ખૂબ આસાન છે. એ વધારે ગરમ નથી થતી અને માટે જ પગનાં તળિયાં માટે ફ્રેન્ડ્લી છે અને સૌથી સસ્તા પર્યાયોમાંનો એક છે. વધુપડતો તડકો આવતો હોય એવા રૂમમાં આ ટાઇલ્સ લગાવી શકાય.